**ELŐTERJESZTÉS SORSZÁMA: 12.**

**MELLÉKLET: -**

**TÁRGY: A Szekszárdi Roma Nemzetiségi Önkormányzat társadalmi megbízatású elnökének és társadalmi megbízatású elnökhelyettesének megválasztása**

**E L Ő T E R J E S Z T É S**

**a Szekszárdi Roma Nemzetiségi Önkormányzat Képviselő-testülete**

**ALAKULÓ ÜLÉSÉRE**

|  |  |
| --- | --- |
| **ELŐTERJESZTŐ:** | **Kovács György korelnök** |
| **AZ ELŐTERJESZTÉST KÉSZÍTETTE:** | **dr. Hoffmann Adél osztályvezető** |

|  |  |
| --- | --- |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika igazgatóságvezető** |
| **Terjedelem: 1 + 2 oldal** |  | |

**Egyszerű többség**

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény (a továbbiakban: **Njtv.**) 105. § (1) bekezdés első mondata értelmében: *„Az* ***alakuló ülésen*** *a helyi* ***nemzetiségi önkormányzat képviselő-testülete****, közgyűlése a* ***tagjai közül társadalmi megbízatású elnököt****, az elnök helyettesítésére, munkájának segítésére* ***társadalmi megbízatású elnökhelyettest választ****.”*

Fentiek értelmében tehát az alakuló ülésen szükséges az elnök, illetve az elnökhelyettes megválasztása.

Az **Njtv.** 94. § (1) bekezdése az alábbi kizárási szabályt rögzíti:

*„A nemzetiségi önkormányzat testületének döntéshozatalából kizárható az, akit vagy akinek hozzátartozóját az ügy személyesen érinti. A képviselő köteles bejelenteni a személyes érintettségét. A kizárásról az érintett képviselő kezdeményezésére vagy bármely más nemzetiségi önkormányzati képviselő javaslatára a testület dönt. A kizárt képviselő a határozatképesség szempontjából jelenlévőnek minősül.”*

Az **Njtv**. 94. § (2) bekezdés akként rendelkezik, hogy ezen szabályok „*nem alkalmazhatóak a nemzetiségi önkormányzat elnökének, elnökhelyettesének megválasztására, továbbá a bizottságok létrehozására, bizottsági tisztségviselők megválasztására”*.

Erre tekintettel az elnök, elnökhelyettes megválasztására az **Njtv.** 94. § (1) bekezdés szerinti kizárási szabályok nem alkalmazhatók, azaz az elnök megválasztásának döntéshozatalával összefüggésben az elnöknek, elnök-helyettesnek javasolt képviselő (függetlenül attól, hogy ő ezen döntésben személyesen érintett) nem köteles bejelenteni személyes érintettségét, illetve arról a testület nem dönt. Az elnöknek, elnökhelyettesnek javasolt képviselő maga is részt vehet a megválasztásának döntéshozatalában.

Az elnököt, elnök-helyettest a képviselő-testület maga választja tagjai közül, mely társadalmi megbízatást jelent, nem látható el „főállásban” a települési nemzetiségi önkormányzat elnöki, elnök-helyettesi megbízatás.

Az **Njtv.** 91. § (3) bekezdés a) pontja szerint a testület zárt ülést tarthat az érintett kezdeményezése alapján választás tárgyalásakor. Az **elnöknek, elnök-helyettesnek javasolt képviselő kérheti, hogy a választás tárgyalása zárt ülésen történjék**.

Továbbá az **Njtv**. 93. § (2) bekezdés értelmében a „*zárt ülésen tárgyalt ügyekben* ***titkos szavazás is tartható****, a jelen lévő képviselők több mint a felének kezdeményezésére*”.

Az elnök és elnökhelyettes megválasztásához a Szervezeti és Működési Szabályzat alapján egyszerű többség szükséges.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2024. október 8**

**Kovács György**

**korelnök**

**Határozati javaslat I.**

**A Szekszárdi Roma Nemzetiségi Önkormányzat Képviselő-testületének**

**…./2024. (X. ...) határozata**

**az elnök megválasztásáról**

A Szekszárdi Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 105. § (1) bekezdése alapján a Szekszárdi Roma Nemzetiségi Önkormányzat elnökének

………………………………………….

urat/asszonyt választja meg.

**Határidő: döntéshozatal napja**

**Felelős: korelnök**

**Határozati javaslat II.**

**A Szekszárdi Roma Nemzetiségi Önkormányzat Képviselő-testületének**

**…./2024. (X. ...) határozata**

**az elnökhelyettes megválasztásáról**

A Szekszárdi Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 105. § (1) bekezdése alapján a Szekszárdi Roma Nemzetiségi Önkormányzat elnökhelyettesének

………………………………………….

urat/asszonyt választja meg.

**Határidő: döntéshozatal napja**

**Felelős: elnök**