**ELŐTERJESZTÉS SORSZÁMA: 13**

**MELLÉKLET: -**

**TÁRGY: Jegyzőkönyv-hitelesítő megválasztása**

**E L Ő T E R J E S Z T É S**

**a Szekszárdi Roma Nemzetiségi Önkormányzat Képviselő-testülete**

**ALAKULÓ ÜLÉSÉRE**

|  |  |
| --- | --- |
| **ELŐTERJESZTŐ:** | **dr. Holczer Mónika igazgatóságvezető** |
| **AZ ELŐTERJESZTÉST KÉSZÍTETTE:** | **dr. Hoffmann Adél osztályvezető** |

|  |  |
| --- | --- |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika igazgatóságvezető** |
| **Terjedelem: 1 + 2 oldal** |  | |

**Egyszerű többség**

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény 95. § (3) bekezdés első mondata értelmében *„****a jegyzőkönyvet az ülést levezető elnök és a testület által a képviselők közül kijelölt jegyzőkönyv-hitelesítő írja alá”.***

A **képviselő-testületnek** – a szervezeti és működési szabályzat ellenkező rendelkezése hiányában – **határozatban kell döntenie a jegyzőkönyv-hitelesítő személyéről**.

A jegyzőkönyv-hitelesítő személyének megválasztása kétféle módszerrel történhet:

1. ***Valamennyi ülésen egyedi döntéshozatal útján:***

A nemzetiségi önkormányzat képviselő-testületének a jegyzőkönyv-hitelesítő személyéről minden ülés tekintetében egyedileg, az ülésen jelen lévő képviselők közül kell kijelölnie a jegyzőkönyv-hitelesítő személyét. Ezen döntését (szervezeti és működési szabályzat eltérő rendelkezése hiányában) alakszerű határozatba kell foglalnia.

A jegyzőkönyv-hitelesítő személyére vonatkozó határozati javaslat megszavaztatása előtt az adott képviselő nyilatkozatát ki kell kérni, hogy vállalja-e ezen feladatra való kijelölést.

1. ***Ciklus időtartamára való kijelöléssel:***

Ebben az esetben a nemzetiségi önkormányzat képviselő-testülete az alakuló ülésen dönt a jegyzőkönyv-hitelesítő személyéről, akit ezen feladattal a választási ciklus végéig bíz meg. Ebben az esetben az alakuló ülésen a jegyzőkönyv-hitelesítő személyéről szintén alakszerű határozatot kell hozni, melyben utalni szükséges a feladatra való kijelölés időtartamáról (2024-2029 választási ciklus végéig).

Amennyiben a képviselő-testület határozatában a ciklus időtartamára jelöli ki a jegyzőkönyv-hitelesítő személyét, úgy ezt követően valamennyi ülésen figyelni kell arra, hogy a kijelölt hitelesítő képviselő jelen van-e az adott ülésen. Amennyiben a ciklusra kijelölt jegyzőkönyv-hitelesítő képviselő az adott ülésen nincsen jelen, úgy az ülés tekintetében a jegyzőkönyv-hitelesítő feladatokra egyedileg alakszerű határozatban kell kijelölni a jelen lévő képviselők közül a jegyzőkönyv-hitelesítőt. (Ha a testület úgy gondolja, kijelölheti most is a jegyzőkönyv-hitelesítő helyettesét. Ebben az esetben – amennyiben az ülésen a hitelesítő nincs jelen, automatikusan a helyettese látja el a feladatot, így nem kell a hitelesítő személyéről határozatot hozni az adott ülésen.)

A 2019-2024. ciklusban ilyen gyakorlat nem volt, de azt javaslom, hogy a képviselő-testület a jegyzőkönyv-hitelesítő személyét ezen feladattal a 2024-2029. választási ciklus végéig bízza meg, és jelölje ki egyúttal helyettesét is.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2024. október 8.**

**dr. Holczer Mónika**

**igazgatóságvezető**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**…./2024. (X. ...) határozata**

**a jegyzőkönyv-hitelesítő megválasztásáról**

A Szekszárdi Roma Nemzetiségi Önkormányzat Képviselő-testülete

1. a nemzetiségek jogairól szóló 2011. évi CLXXIX. törvény 95. § (3) bekezdés alapján a Szekszárdi Roma Nemzetiségi Önkormányzat Képviselő-testületének üléséiről készült jegyzőkönyvek hitelesítőjévé a 2024-2029. választási ciklus végéig ………………………………… képviselőt választja meg, jelöli ki;

**Határidő: döntéshozatal napja**

**Felelős: elnök**

1. – amennyiben a határozat 1. pontjában kijelölt jegyzőkönyv-hitelesítő az adott ülésen nem tud jelen lenni – helyettesítésével, feladatának ellátásával a 2024-2029. választási ciklus végéig ……………………………………….. képviselőt bízza meg, jelöli ki.

**Határidő: döntéshozatal napja**

**Felelős: elnök**