**ELŐTERJESZTÉS SORSZÁMA: 17.**

**MELLÉKLET: 1 db**

**TÁRGY: Javaslat a Szekszárdi Roma Nemzetiségi Önkormányzat Szervezeti és Működési Szabályzatának elfogadására**

**E L Ő T E R J E S Z T É S**

**a Szekszárdi Roma Nemzetiségi Önkormányzat Képviselő-testülete**

**ALAKULÓ ÜLÉSÉRE**

|  |  |
| --- | --- |
| **ELŐTERJESZTŐ:** | **dr. Zsikó-Gál Klaudia jegyző** |
| **AZ ELŐTERJESZTÉST KÉSZÍTETTE:** | **dr. Hoffmann Adél osztályvezető** |

|  |  |
| --- | --- |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika igazgatóságvezető** |
| **Terjedelem: 1 + 2 oldal** |  | |

**Minősített többség**

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény (a továbbiakban: **Njtv**.) 88. § (1) bekezdése szerint

*„Az* ***alakuló ülésen a nemzetiségi önkormányzat*** *a testületének tagjai közül megválasztja az önkormányzat elnökét, elnökhelyettesét, bizottsága tagjait,* ***megalkotja szervezeti és működési szabályzatát****, dönt a tiszteletdíjakról, illetményekről.”*

Az **Njtv.** 113. § a) pontja rögzíti továbbá, hogy

*„A helyi* ***nemzetiségi önkormányzat*** *– jogszabályi keretek között – át nem ruházható hatáskörében,* ***minősített többséggel határozza meg*** *törvényes működésének feltételeit, így*

1. ***szervezete és működése részletes szabályait******az alakuló ülést követő három hónapon belül****, továbbá módosítja azt a szükségessé válást követő harminc napon belül”.*

A Szekszárdi Roma Nemzetiségi Önkormányzat Képviselő-testülete 2019. október 28-án fogadta el a jelenleg hatályos Szervezeti és Működési Szabályzatot (a továbbiakban: **SZMSZ**), melynek felülvizsgálatát a Polgármesteri Hivatal elvégezte.

A módosítási javaslatokat tartalmazó SZMSZ-tervezet jelen előterjesztés mellékletét képezi.

A módosítani javasolt szövegrészeket kiemeléssel, a törölni javasolt részeket áthúzással jelöltük a tervezetben.

Az **Njtv.** 113. § a) pontja alapján a határozati javaslat elfogadásához **minősített többség** szükséges.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2024. október 8.**

**dr. Zsikó-Gál Klaudia**

**jegyző**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2024. (…..) határozata**

**a Szervezeti és Működési Szabályzat elfogadásáról**

A Szekszárdi Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) bekezdésében, valamint 113. § a) pontjában kapott felhatalmazás alapján az önkormányzat Szervezeti és Működési Szabályzatát a határozat melléklete szerinti tartalommal és formában elfogadja.

**Határidő: döntéshozatal napja**

**Felelős: elnök**