**ELŐTERJESZTÉS SORSZÁMA: 14.**

**MELLÉKLET: -**

**TÁRGY: Tiszteletdíjak megállapítása**

**E L Ő T E R J E S Z T É S**

**a Szekszárdi Roma Nemzetiségi Önkormányzat Képviselő-testülete**

**ALAKULÓ ÜLÉSÉRE**

|  |  |
| --- | --- |
| **ELŐTERJESZTŐ:** | **dr. Holczer Mónika igazgatóságvezető** |
| **AZ ELŐTERJESZTÉST KÉSZÍTETTE:** | **dr. Hoffmann Adél osztályvezető** |

|  |  |
| --- | --- |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika igazgatóságvezető** |
| **Terjedelem: 1 + 3 oldal** |  | |

**Egyszerű többség**

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény (a továbbiakban: **Njtv.**) 88. § (1) bekezdése szerint *„az alakuló ülésen a nemzetiségi önkormányzat a testületének tagjai közül megválasztja az önkormányzat elnökét, elnökhelyettesét, bizottsága tagjait, megalkotja szervezeti és működési szabályzatát, dönt a tiszteletdíjakról, illetményekről”*.

Az **Njtv.** 109. § (1) bekezdése értelmében *„****a nemzetiségi önkormányzat testülete az elnökének, elnökhelyettesének, tagjának,*** *valamint az általa létrehozott bizottság elnökének és tagjának –* ***a nemzetiségi önkormányzat költségvetése terhére, a nemzetiségi közfeladat-ellátás veszélyeztetése nélkül – tiszteletdíjat, természetbeni juttatást állapíthat meg”***.

**A tiszteletdíj mértékével összefüggésben az Njtv. az alábbi szabályokat rögzíti:**

**Elnöki tiszteletdíj, természetbeni juttatás:**

*„A* ***települési nemzetiségi önkormányzat elnökének tiszteletdíja nem lehet magasabb****, mint a mindenkori közszolgálati tisztviselőkről szóló törvény szerinti illetményalap kétszerese,* ***ha köznevelési intézményt is tart fenn az önkormányzat****, akkor a mindenkori* ***közszolgálati tisztviselőkről szóló törvény szerinti illetményalap négyszerese****, […]* ***a természetbeni juttatás pedig az illetményalappal megegyező mértékű****”.* (**Njtv.** 109. § (3) bekezdés)

A Magyarország 2024. évi központi költségvetéséről szóló 2023. évi LV. törvény (a továbbiakban: **költségvetési törvény**) 62. § (1) bekezdése meghatározza, hogy a közszolgálati tisztviselőkről szóló 2011. évi CXCIX. törvény 132. §-a szerinti **illetményalap a 2024. évben 38.650, - forint.**

Ennek értelmében tehát **az elnök tiszteletdíja legfeljebb 77.300, - Ft lehet**, **természetbeni juttatása** pedig **a 38.650,- Ft** összeget **nem haladhatja meg**.

A konkrét összeget a képviselő-testület állapítja meg saját költségvetése terhére úgy, hogy ne veszélyeztesse a nemzetiségi közfeladat-ellátást.

Az **Njtv**. 153. § (2) bekezdése az alábbi szabályt tartalmazza: *„Ahol e törvény eltérően nem rendelkezik, a nemzetiségi önkormányzatok és a nemzetiségi települési önkormányzatok tisztségviselőinek jogállására, tiszteletdíjára, juttatásaira és a költség-átalányára a polgármesteri tisztség ellátására vonatkozó törvényi rendelkezések alkalmazandóak.”*

A Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv**.) 71. §-a a polgármester díjazására vonatkozóan **előírja, hogy a polgármester, alpolgármester havonta jogosult az illetményre**, ennek értelmében tehát a nemzetiségi önkormányzati képviselők tiszteletdíját is **havi rendszerességgel kell megállapítani, nem lehet „egyszeri” tiszteletdíjról rendelkezni.**

A tiszteletdíjakról való döntéshozatal tekintetében elsőként az elnök havi tiszteletdíját kell megállapítani, hiszen ez szolgál majd viszonyítási alapul az elnökhelyettesi, illetve a képviselői tiszteletdíj meghatározásához.

**Elnökhelyettesi tiszteletdíj:**

„*A helyi nemzetiségi önkormányzat elnökhelyettese részére megállapított tiszteletdíj […]* ***nem érheti el az elnök részére megállapított összeget****.”* (**Njtv**. 109. § (7) bekezdés)

Az elnökhelyettesi tiszteletdíj megállapítása során is kötelező figyelemmel lenni arra, hogy az **nem veszélyeztetheti a nemzetiségi közfeladat-ellátást** (**Njtv**. 109. § (1) bekezdés).

**Képviselői tiszteletdíj:**

*„A helyi nemzetiségi önkormányzati képviselő tiszteletdíja, természetbeni juttatása* ***nem lehet magasabb a helyi nemzetiségi önkormányzat elnöke tiszteletdíjának, természetbeni juttatásának 30 százalékánál.****”* (**Njtv**. 109. § (9) bekezdés)

*„A tiszteletdíj* ***mértéke legfeljebb ötven százalékkal megemelhető****, amennyiben a képviselő tanácsnoki, bizottsági elnöki vagy tagsági feladatot is ellát.”* (**Njtv**. 109. § (4) bekezdés)

A képviselői tiszteletdíj megállapítása során is kötelező figyelemmel lenni arra, hogy az **nem veszélyeztetheti a nemzetiségi közfeladat-ellátást** (**Njtv**. 109. § (1) bekezdés).

**Egyéb juttatások, előírások:**

*„A nemzetiségi önkormányzati képviselőnek a képviselő-testület, közgyűlés képviseletében vagy a képviselő-testület, közgyűlés, illetve az elnök megbízásából végzett tevékenységével összefüggő, általa előlegezett, számlával igazolt, szükséges költségét meg kell téríteni. A képviselői költségek kifizetését az elnök engedélyezi.”* (**Njtv**. 109. § (5) bekezdés)

*„Az elnök és az elnökhelyettes tiszteletdíjat, más járandóságot – a költségtérítés kivételével – nem vehet fel a nemzetiségi önkormányzat által létrehozott (vagy az önkormányzat részvételével működő) bármely szervezetben, valamint olyan szervezetben, amelynek tevékenységében tulajdonosként (résztulajdonosként), fenntartóként (részfenntartóként) közreműködik.”* (**Njtv.** 111. §)

***„A nemzetiségi önkormányzati tisztségviselő, képviselő tiszteletdíja, illetménye és egyéb juttatása közérdekű adat****.”* (**Njtv**. 109. § (6) bekezdés)

**A tiszteletdíjak, természetbeni juttatás megállapítása nem kötelező, csupán lehetőség.** **A képviselő-testületnek kell megfontolnia, hogy kíván-e tiszteletdíjat, természetbeni juttatást megállapítani.**

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2024. október 8.**

**dr. Holczer Mónika**

**igazgatóságvezető**

**„A”**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**…./2024. (X. ...) határozata**

**tiszteletdíjak megállapításáról**

A Szekszárdi Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) bekezdése, valamint 109. § (1) bekezdése alapján

1. elnökének tiszteletdíját havi …………….. Ft, azaz …………………………….…… forint összegben állapítja meg;

**Határidő: döntéshozatal napja**

**Felelős: alelnök**

1. elnökhelyettesének tiszteletdíját havi ………………. Ft, azaz …………………………………… forint összegben állapítja meg;

**Határidő: döntéshozatal napja**

**Felelős: elnök**

1. a képviselő-testület tagjainak tiszteletdíját havi …………………… Ft, azaz ……………….…………………….. forint összegben állapítja meg;

**Határidő: döntéshozatal napja**

**Felelős: elnök**

1. felkéri a polgármesteri hivatal Gazdasági Igazgatóságát, hogy a fenti tiszteletdíjakat minden hónap …………. napjáig utalja az érintetteknek.

**Határidő: döntéshozatal napja**

**Felelős: Zsiga Marianna igazgatóságvezető**

**„B”**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**…./2024. (X. ...) határozata**

**tiszteletdíjak megállapításáról**

A Szekszárdi Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) bekezdése, valamint 109. § (1) bekezdése alapján úgy határoz, hogy a nemzetiségi önkormányzat elnöke, elnökhelyettese, illetve tagja részéretiszteletdíjat, természetbeni juttatást nem állapít meg.

**Határidő: döntéshozatal napja.**

**Felelős: elnök**